సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
రామ్‌చరణ్ తేజ్ 'జగదేకవీరుడు'
మెగాస్టార్ చిరంజీవి, శ్రీదేవి జంటగా నటించిన 'జగదేకవీరుడు అతిలోకసుందరి' సినిమాను ఇప్పుడు చిరు తనయుడు రామ్‌చరణ్ అలాగే శ్రీదేవి తనయ జాహ్నవి హీరోహీరోయిన్లుగా తెరకెక్కించే ప్రయత్నాలు జరుగుతున్నాయి...
TNN | Updated:
Sep 13, 2016, 02:30PM IST
మెగాస్టార్ చిరంజీవి, శ్రీదేవి జంటగా నటించిన సోషల్ ఫాంటసీ చిత్రం ' జగదేకవీరుడు అతిలోకసుందరి '. రాఘవేంద్రరావు దర్శకత్వం వహించిన ఈ చిత్రం అప్పట్లో ఓ సెన్సేషన్ క్రియేట్ చేసింది. మామూలు మనిషి ఓ దేవకన్య మధ్య జరిగే ఆసక్తికర కథ, సన్నివేశాలతో సాగిపోయే ఈ సినిమా, సినిమాలోని పాటలు ఎవర్ గ్రీన్ అని చెప్పాలి. గత కొంత కాలంగా ఈ చిత్రానికి సీక్వెల్ చేయాలని ప్లాన్ చేశారు. మెగాస్టార్ తనయుడు మెగాపవర్ స్టార్ రామ్‌చరణ్ హీరోగా, శ్రీదేవి కుమార్తె జాహ్నవి హీరోయిన్ గా సినిమా ఉంటుందని రకరకాల ఊహాగానాలు వినిపించాయి. అయితే తాజా సమాచారం ప్రకారం ఈ సినిమాకు సీక్వెల్ కాకుండా సినిమానే రీమేక్ చేయనున్నారని తెలుస్తోంది. ఈ సినిమా రీమేక్ చేయడానికి నిర్మాత అశ్వనీదత్ ముందుకొచ్చారు. ​ 'జగదేకవీరుడు' అనే టైటిల్ రిజిస్టర్ చేశారు. రామ్‌చరణ్ కూడా ఈ సినిమా చేయటానికి చాలా ఆసక్తిగా ఉన్నాడు. ఈ సినిమాకు రాజమౌళి దర్శకత్వం వహిస్తే బాగుంటుందని మొదట అనుకున్నారు. అయితే రాజమౌళి మాత్రం ఈ సమయంలో చాలా బిజీగా ఉండటంతో మరో దర్శకుడి కోసం చూస్తున్నారు. ఇలాంటి కథను ఎవరైతే బాగా హ్యాండిల్ చేయగలుగుతారు? అని కొంతమంది దర్శకులను సంప్రదిస్తున్నారు. సరైన దర్శకుడు దొరికగానే ఈ సినిమా పట్టాలెక్కే అవకాశాలు కనిపిస్తున్నాయి.